ndu—ukuba siyayi vuma indawo yokuba aba Ntsundu aba nalo ilungelo eli ngapezu kwe lobu koboka, nelo buvuvu. Uluvo olunjalo asi labu lumko, kanjalo luyohlwayeka, ngokuba ehlabatini apa, akuko nto inje ngesono, ukuba budenge, ukunga kolisi, neyona nto iyindleko ; injalo lonto naxa iluluvo, nokuba yingcinga le yodwa. Xa ke zite izimvo ezi njalo, zaba zezoninzi, zifike zonakalise imiteto, isuke ibe yi miteto ebandezelayo, ize ke ngoko ixunele ekucasiseni aba mhlope ngaba ntsundu, naba ntsundu ngaba mhlope—into ke leyo eba beke ebumeni obubi bobabini.

Kuko Imiteto mine ebandezeleyo kwaba Ntsundu— yonke ke ikatazele ukwa hlula aba Mhlope kwaba Mnyama. Injalo nje, yandisa ngokwandisa imfanta pakati kwezi ntlanga mbini. Lo miteto mine, ngowo kuhlutwa kwezi xobo; ngowa madungudwane ; ngowo kutshiswa kwe nkomo ; nowe Pasi. Emitatu mitsha, nowe sine ubuye wahlaziywa. Ezinto ke zizo ezivelisa lenteto iyiyona ininzi kweli lizwe. Aba bantu ba ntsundu, abazange babe nazwi ekwenziweni kwale miteto, abaze babenatuba loku yicasa ingekade imiswe. Kodwa ke batabate uhlobo loku yicasa—bayalwa nokulwa apo banako kona, besiti abanye, banga xolela ukufakwa entelongweni, kuno kululamela nonge nani nani kuyo lemiteto, lo ke wokutshiswa kwe nkomo. Ingati le­nto yayi tetwa ukuba iyinyaniso, kutiwa umntu ontsundu waxela ngamhla utile e ofisini, ukuti, kanye angasele xolela uku rbdonyishwa kuno kuwenza lomteto. Siya pinda siti itya- la lako konke oku, asilibeki kuba misi Miteto. Kuko uhlobo lwo luvo lwabantu ekuvela kulo yonke lento, enayo nayo ifuneka ukuguqulwa ilungiswe.

Asitsho ukuti aba Ntsundu beli lizwe banga bantu abange nazi pene bona, singatsho nokuti baluhlobo lwe ngelosi ezi nge namapiko, ezilusu lumnyama. Banazo nabo ezabo izipene, zingezi ncinane, zinge mbalwa nokuba mbalwa.

Siti xa sesi baquka bonke bepelele, ngapandle kwama lazinge angamnye, balu hlanga olu nendawo ezi ncomeka kunene. Bakwa ngabantu nabo. Baxunele ekuzilungiseleni kobu bume butsha bezinto. Baya linga ukuqweba impahla Isiqingata sabo na namhla nje sise ngecala letu, sesilwe imfazwe zade zantatu ngecala letu. Kutiwa nangoku sitetayo, kuko aba wumangalayo umsebenzi baku wunikwa ; kwa nzima ukubafumana, ngexa ebekufuueka ama kulu amane. Kodwa koku kuwumangala umsebenzi, kuko nto, noko ingaxelwayo. Kuko ukunga mtembi omhlope. Kuko kubo imixelo epikele ukufa, njengoko sesike satsho, engafe msebenzini wodwa enga nyamekele nanye into.

Singa angati olesa elipepa, angatsho ukuti umbali walo ufumane ebatyola bonke aba mhlope,—kupela umisa amabakala angena kukanyezwa, ebacela aba nobuntu nengqondo elungileyo, abate ke ngoko, batanda ukulungiselela bonke, nje ngoko ama Ngesi ebefanele ukuba njalo, ukuti inteto, bayi coselele ukuyi kangela, zonke indawo zayo, ezi ziyawa sezi pikelwe ukutetwa nge gazi. Siteta lendawo yobu Slope, nobu Mnyama. Sikwenzile na tina oko singa bangenza kona kuti ? Masitembe ukuba Imiteto yoku pata aba Ntsundu isaza kumiswa kweli lizwe, eyakuvelisa umoya oya kufike, utelele, kweli temba lixelwe kula mazwi enteto eyayi bekiswa ku Mlondekaya wase Ripon (Marquis of Ripon) pambi kokumka kwake ukuya e India;—ukuba ulaulo lwake lufundise izigidi ze komkulu letu elise India, okokuba e England ayi pele ekutini ibe namandla kodwa ino bulali, inyanisekile, ilungile.

I INSTITUTION VASE LOVEDALE.

Kuyaziswa ukuba kuya kupunyulelwa i holiday, ngayo le Session ipelayo ngo Dec. 1880, nge Wednesday ngolwe 15 ku December. Ngo nyaka ozayo imali yoku x'aswa kwabantwana apa iya kufuneka irolwe maqala.

EMATYALENI E JAJI.

Pambi Kwa Manene ango Sir J. D. Barry,

U Mr. Justice Shippard no Mr. Justice Buchanan.

u Cornelius njoli *ebambene ne* lovedale institution.

Elityala litetwe ngolwe 16 ku November 1880. Lenje nje ke ukuma kwalo :—Lo mfundiswa-shishini ungu Cornelius, walile uku wasebenza amaxesha-xesha abengeko ngawo emsebenzini wake, yakupela iminyaka yokubotshwa kwake. Kutiwe kuye pambi kokuba ayi fumane yonke imali yake maka zalise idinga lake, alenzileyo kwi ncwadi ekutiwa yincwadi yama xesha adlekileyo, apo abeke ne gama lake. Uyile ke kwa Mantyi, wagwetywa, koko wabenela e Jajini, e Rini. Liti ke ipepa eliyi *Grrahamstown Journal,* xa libalisa ngoku tetwa kwelo tyala:—Aku tandatyuzelwanga ngaba Gwebi okokuba lomfana ubonise ubu menemene, ne ntswela mbulelo ; umke emsebenzini wake ngapandle kwemvumelo, naxa kungeko sizatu, ezenza ofayo, xa kubonakala kakuhle ukuba ebe pilile. Ngapezu koko wafunga ngobu xoki, esiti ebenyanzelwe ukuba alibeke igama lake encwadini apo. Ngoku futshane, i Institution yayi kohlisekile kanti, mhlana yamamkela lo. Kwaluvuyo okokuba abagwebi bavumelene ngeli—lokuba indawo ebe kujongwe kuyo nga- bapati be Institution ibi yentle ne nobubele. Baliqukumbela elityala ngamazwi angancipisa iratshi lake u Cornelius lowo, ukuba akalulo ugqwegqwelele. Aba pati base Lovedale bagwetyiwe, ngendawo yokuba bengenzanga nje ngoko isiko limise ngako, kuba ngebete, bamana ukumsa kwi mantyi ngama xesha onke abe ngabangako ngawo emsebenzini, iz’ ibe yiyo eya kvnika umteto wokuba awa sebenze lomaxesha adlekileyo.

Liya hambisa eli pepa liti:—Oku kumana ezikupa u Cornelius emsebenzini wake; oku kuxela kwake nge ratshi nango buxoki, ukuba ebesiya kufuna amayeza abengena kuwafumana e Institution ; obu bunqina bake bunje uku ngabi nanyaniso ; oku kuwu zimela kwake umsebenzi abe ufanele, ngokuti abalekele ezi ofisini; oku kuswela kanye kuye umbulelo ekupataneni kwake ne Institution enje ukuba nobubele, eyayi funa ukuba imenze ukuba abe yi ndoda epeleleyo ; oku konke kungumboniso odanisayo kanye kotanda uhlanga, kanti. ayi bamangalisi aba ngama Koloni. Ukuba isimilo esinje, siveliswa koku fundiswa kwabamnya- ma amashishini, ngubanina ongatanda ukunika umsebenzi kubantu abanemikwa enje?

U Mr. Justice Shippard kwi nteto ayenzileyo xa ateta ngeli tyala uti :—Okunene isiqendu esitile somteto obekisele kwiminqopiso elunge nezi caka, siti — Ixesha esite eso sicaka asabiko ngalo emsebenzini we nkosi yaso, lino kongezwa kwela xa ekwa ku nqotshiswene ngalo—mhla mnene. Kodwa ke esi siqendu siteta xa site eso sicaka, nokuba ngu Msebenzi (Apprentice) sigwetywe kuqala yi mantyi, nge tyala lokunga biko emsebenzini we nkosi yaso. Lonto inge nziwanga nje ngabase Lovedale, umteto awuna kuba nceda kweli tyala.

Le nteto yo benileyo, le iti unyanzelwe ukuba ali bale igama lake, ukuba uyamkele lendawo yokuba uya kulise benza eli xesha libangwayo, elo xesha abe ngeko ngalo nga pandle kwe mvumelo, mna nditi lonteto itshoyo yake yonke ibuxoki kanye. Pofu, okanye, ubonakala engumntu ozi tandeleyo noyi vuyeleyo lendawo, yoku ngena ekulenzeni eli xesha, waye ngokwe njenjalo efuna ukuze apuluke kwizi gwebo zomteto, wati aku kova ukuzi pepa ezo zohlwayo bezi mfanele, wajik’ inqoboka kuba ncedi bake, aba pati be Lovedale, wazi nceda wapumelela ngo mteto, xa apikisa indawo abe nqopise ukuba uya kuyenza. I Love- dale Institution ipete ngoku ncomekayo, inika ama lungelo angena kugqitywa, kwaba Ntsundu aba fundiswayo naba sebenzi (apprentices). Ubu menemene obunje ngobu balo mutu ub'enileyo, buyi mbuyiselo embi, xa singavumbululiyo ukuteta, eku pataneni apetene ngako ne Institution, ngama lungelo nama tamsanqa awaziselweyo.

Okwa namhla sisa balisa inteto ze Jaji, tina sobuye siyenze eyetu kwi *Sigidimi* esizayo.